LidanRubinov/Halacha-QA huggingface dataset:
שאלה: פעילות בסניף בתשעת הימים: הרב בסניף שלנו המורה להתקיים פעילות פרידה לקומונר בתשעת הימים (עקב חוסר בזמן אחר), הפעילות המורה להיות חפש את המדריך. רציתי לשאול האם זה מותר מבחינה הלכתית ומה הרב חושב על זה. יש להדגיש שתאריך זה נבחר מכיוון שאין זמן אחר ממש לעשות את זה, באם זה יהיה אסור אוכל לנסות בכל זאת לדאוג שהקומונר יעביר את הפעילות אך השאל אם באמת יש עם זה בעיה. מראש, רובי.
תשובה: עדיף שפעולת הפרידה תהיה רצינית ותר ומתאימה לאוירה של תשעת הימים. לא מתאים בימים אילו חפש את המדריך.
שאלה: הסרת כשרות הרב שמואל אליהו מאורות אליהו: בעקבות פרסומו של הרב אליהו שבדץ זה אינו תחת השגחתו, האם להמשיך לקנות בשר זה? ומה עם בשר כזה שכבר קנינו ובישלנו? האם אינו כשר?
תשובה: כפי שהרב שמואל כתב. הסרת ההמלצה היא מר"ח אב. מה שנרכש לפני אפשר להשתמש.
שאלה: גיהוץ בתשעת הימים לקראת שבת.: לאוהבי תורתך, האם מותר לאשכנזי לגהץ חולצה או מכנס לכבוד שבת חזון(כלומר בתשעת הימים) כאשר אין לו בגד שאינו מקומט? האם הדין שונה כאשר יום שישי הוא ראש חודש כמו השנה?
תשובה: מותר
שאלה: בד  ץ אורות אליהו: קראתי שהרב שמואל אליהו מתנער מבד"ץ אורות אליהו. האם ידוע לכם על כך, והאם זה אומר שאי אפשר יותר לסמוך על הכשר זה? אהרון.
תשובה: כפי שהרב שמואל כתב. הסרת ההמלצה היא מר"ח אב. מה שנרכש לפני אפשר להשתמש.
שאלה: כשרות העופות אורות אליהו: קנינו עופות בהכשר "אורות אליהו" בעדכון האחרון שהוצאתם כולל המכתב של הרב שמואל אליהו - הכשר זה לא נמצא ברשימות. מה עלי לעשות עם העופות שנקנו? האם הם כשרים? האם ניתן לסמוך על זה?
תשובה: כפי שהרב שמואל כתב. הסרת ההמלצה היא מר"ח אב. מה שנרכש לפני אפשר להשתמש.
שאלה: תמיכה פומבית בעבריין על ידי רבנים: לרב האם ראוי להביע תמיכה פומבית באיש ציבור שהודה בעבירות פליליות, ואף להביע תקוה שהוא ישוב לפעילות ציבורית? השאלה עולה בעקבות תחושה קשה וצער גדול ממכתב שפורסם ברבים ובו כמה מרבני השומרון מביעים תקוה שראש מועצה שהודה בעבירות פליליות יחזור לפעילות ציבורית. האם אין כאן ח"ו חילול ה? האם אנו עלולים להגיע למצב שבו שוב שואלים איך קרה שרבנים חשובים לא התריעו כנגד דברים לא ראויים שנעשו ע"י רבנים?
תשובה: את המקרה הספציפי אני לא מכיר מספיק טוב. קראתי עליו באופן כללי, אולם אני מדגיש כי אינני משמש כשופט או אפילו כמביע עמדה על המקרה הספציפי, כי איני יודע הרבה עליו. אני גם לא מביע עמדה על דברי רבני השומרון, כי לא זו בלבד שלא ראיתי את מכתבם   אפשר שהם יודעים דברים שאני לא יודע. ברמה העקרונית, הוא מעלה את שאלת ההתייחסות ל"לא לקחתי דבר לכיסי אלא פעלתי לטובת הציבור" כטיעון. אני סובר שהטיעון הזה אינו טיעון הגנה, ועל סכנות השחיתות כתבתי פעמים רבות. באתר של הישיבה יש מאמרים רבים על המאבק נגדה, ועל משקלו של מאבק זה ר היום התורני שלנו. ניסיתי גם להגדיר בקיצור נמרץ את השחיתות כאן: אני מקווה שאנחנו נראה בכך את אחד מהמהויות היותר עמוקות של הזהות האנושית והיהודית של מדינת ישראל, ונכרות ברית עם כל הנאבקים נגד שחיתות. העולם הרבני צריך להתייצב בראש הנאבקים בשחיתות, ואם (ואדגיש שוב: "אם") אכן מדובר במנהיג ציבור שנהג בשחיתות   בד בבד עם התמיכה האישית והמשפחתית בו, צריך לפעול דווקא כדי שהמנהיגות המקומית והארצית תהיה נקיה. פעילות זו חייבת להתחיל דווקא מהמקום בו השחיתות היא "לטובתינו", שאם לא כן   כל מאבק בשחיתות של אחרים יהיה מניפולטיבי, ויהיה ניצול למטרות פוליטיות. הנושא אינו מתחיל בשאלת חילול השם, אלא בחובה של הנקיות ההנהגתית, אולם כדבריך יש בו חילול השם גדול מאוד, אם אכן ישנו מצב בו לא מתברר באופן מוחלט כי התורה ונושאיה נאבקים בשחיתות ולא תומכים בה.
שאלה: שם לבת: היי. אשתו של חבר קרוב ילדה בשעה טובה. ויש התלבטות בין כמה שמות נועה, איה, מיקה? נולדה ב"ה בכ"ח תמוז תשע"ה
תשובה: נועה -שם מקראי של אישה צדיקה. איה -למה שיכאב לה כל הזמן. מיקה- זה לא שם עברי. בקיצור נועה. מה זה משנה באיזה תאריך נולדה? לשרלטנים פתרונות.
שאלה: אורות אליהו: ראיתי רק עכשיו את רשימת המומלצים שלכם בנוגע לכשרות עופות. אני מפשירה כרגע עופות לכבוד שבת של אורות אליהו וזה מלפני שראיתי את התנערות הרב שמואל אליהו והמומלצים שלכם. מה לעשות עם העופות?
תשובה: כפי שהרב שמואל כתב. הסרת ההמלצה היא מר"ח אב. מה שנרכש לפני אפשר להשתמש.
שאלה: האם צריך לקום לאיש אישה ערבייה: לי ולחברותיי היה דיון סוער האם צריך לקום לאישה ערבייה בהריון באוטובוס איש ערבי זקן. האם כדאי לקום בגלל מוסריות ואנושיות או שמא זה יראה על כך שאני משלימה עם המציאות שערבים פה ואף אקום בשבילם ואוותר עלי כדי לעזור להם. הייתי שמחה לשמוע את דעתך.
תשובה: ודאי שצריך לקום.
שאלה: ימי ט באב: לרב אני צריכה להרשם ללימודי הוראה. מפאת לחץ ואילוצי עבודה פספסתי את ההרשמה המוקדמת ועלי להזדרד להרשם בהרשמה מאוחרת שעומדת להסגר. נכנס חשש גדול בליבי מההרשמה בימים אלה. אני מקפידה לא לעשות את מה שאסור או מה שלא כדאי עד ט באב, מרגיש לי לא טוב להרשם השבוע ללימודים, אולם המתנה של שבוע יש בה משום סיכון לסגירת ההרשמה. האם יש ממש בחשש שלי?
תשובה: לא זה דבר האבד ומותר לך
שאלה: מעשר: לרב, ברצוני לדעת האם מנוי למפעל הפיס יכול להיחשב למעשר לאור העובדה שמדובר במשאבים שמיועדים לשימוש הציבור והקהילה. בין היתר להקמת בתי יולדות, טיפות חלב, גני ילדים, בתי ספר ומרכזים קהילתיים לבני נוער, מבני תרבות, מרכזי ומועדוני פיס לגיל הזהב וכו. וכן מילגות לסטודנטים. מראש.
תשובה: יכול
שאלה: זרע לבטלה: הרב צבי יניר. אני בן 17 וחצי ובזמן האחרון אני חוטא. ואני נדרת נדר שאני אשמור 40 ימים כמה פעמיים ואף פעם לא הצלחתי לעמוד בנדר. אז השאלה שלי היא אני לא דתי. מתחזק. הייתה פעם חולני והבעייה שלי זה איך אני מצליח להתיר את נדר אני לא מכיר רבנים אז אולי אפשר לפתור את הבעיה לבד בנדר. ועכשיו התחלתי לשמור 20 ימים ואני לא יצליח להגיע ל40 אז להפסיק עכשיו ולשמור אחרי עוד 20 ימים.וגם שנדרתי לא ידעת את חומר העונש על נדר.
תשובה: תמצא 3 אנשים דתיים ותעשה התרת נדרים בפניהם. יש נוסח שמודפס במחזורים ובחלק מהסידורים. רוב הדתיים יודעים על מה מדובר
שאלה: תשעה באב: האם מותר לי לחתום על חוזה לבית חדש בתשעה באב למרות שכל התהליכים קרו לפני תשעה באב.
תשובה: לא
שאלה: עבודה בשבת במפעל תרופות:. אני עובד כמפעיל יצור במפעל שמייצר תרופות לדילול דם בניתוח ותרופות לסרטן ל"ע. המפעל קיבל אישור לעבוד בשבת ואני נכנס לסבב פעם בחודשיים לערך. התכנון שלי להגיע לעבודה ברגל 6 ק"מ. העבודה היא רישום ידני בטפסים ומול מחשב. ישנה משמרת מ 11 בבוקר עד 21 במוצש. מה ההלכה אומרת?
תשובה: מה הסיבה שהמפעל קיבל התר לעבוד בשבת?
שאלה: פטל - אכילתו מרוסק: יש לי בגינה פטל שאני מניח שהוא בחזקת נגוע האם ישנה אפשרות לאוכלו ע"י בישול או ריסוק כך שהתולעים נימוחים?
תשובה: מותר במידה ומתקיים כל התנאים כדלהן 1. שרייה 3 דקות במי סבון 2. שטיפה תחת ברז מים 3. בדיקה של כ10  מהפירות 4. במידה והם יצאו נקיים אז 5. טחינה גמורה
שאלה: שעועית אזוקי: איך בודקים שעועית אזוקי?
תשובה: יתכן שיש נגיעות בתוך הגרגיר. ולכן צריך 1. לקנות חברה מעולה עם הכשר מהדרין 2. להשרות 12 שעות במים 3. לסלק את כל הגרגרים הצפים 4. לקלף כ10, לחצות ולבדוק בפנים. במידה וכולם נקיים, אפשר להשתמש בשאר הגרגרים בלי בדיקה נוספת
שאלה: חתונה אחרי תשעה באב: האם מותר לעשות קניות לחתונה אם מתחתנים באלול? יש מבצעים שלא בטוח שישארו עד אחרי תשעה באב.
תשובה: שאלתך הגיע אליי אחרי המועד המדובר. לעצם השאלה (לשנה הבאה אם עדיין לא ייבנה בית המקדש), אם עלול להיגרם הפסד במניעת הקניה   יהיה מותר לקנות. ומזל טוב
שאלה: מ: האם אחרי חתונה יותר קל להישמר מהיצר הרע בתאוות המיניות?
תשובה: לרוב המוחלט של בני אדם בוודאי שכן. אינו דומה מי שיש לו פת בסלו למי שאין לו.
שאלה: טיול לאחר ט  באב: הרב אני בעז"ה נוסע לטיול יום לאחר ט באב, בעקבות כך אני אצטרך לכבס את בגדי ולקנות דברים שאצטרך לטיול. אני אשמח מאוד אם תדריך אותי איך לנהוג.
תשובה: לגבי כיבוס ניתן לשמוח על סברתו של הרב רבינוביץ שו"ת שיח נחום סי  לד שטוען שאין בעיה בזמננו לכבס כי זו פעולה של ניקיון ולא של שמחה. לגבי קניות לטיול - מדוע לא ביצעת לפני ראש חודש? כמובן כל מה שקשור לאוכל אין בעיה לקנות ודאי אוכל טרי.
שאלה: כשרות של עופות הרב אוירבך: הגיע אלי שמועה לגבי כשרות עופות בהכשר הרב אוירבך רציתי לברר מה הבעיות במשחטה. הנני קצב באטליז וחשובה לי תשובה מפורטת ב מראש.
תשובה: רשימת המומלצים שלנו בנויה מעשה טוב ולא מסור מרע. אם תרצה להבין את כל נושא המשחטות לעומק מצ"ב מאמר המפרט את כל הסוגיות ההלכתיות שיש בהם הבדלים בין השחיטות השונות. כמו"כ מצ"ב קישור לעמוד המומלצים
שאלה: האם מותר להתגלח היום?: האם מותר להתגלח היום לכבוד שבת? ושבת
תשובה: לאשכנזים לא
שאלה: חיזוק ואמונה: יש לי שאלה. בשנה האחרונה עברתי התחזקות פנימית באמונה, במידות ובמצוות. ב"ה שמחתי מזה ורציתי בזה. אבל בזמן האחרון אני מרגישה ריחוק. אני ניכשלת במצוות ואני מרגישה השפעה שלילית עלי. זה מאוד מפריע לי! ניסיתי לשנות את זה אבל זה רק ניהיה גרוע.אשמח לעזרה :) שבת
תשובה: האדם מורכב מחומר ורוח. האדם מאחד את שניהם. כך גם התחזקות מחייבת פעולה משולבת של רוח וחומר. התחזקות משפיעה על כל המעשים: לימוד בשיעורים ובעצמך (בדברים שמדברים אליך ומשמעותיים לך) תפילה בהתלהבות ובדבקות. אמירת תהלים. ראוי להתפלל הרבה על מה שמטריד - במקרה שלך על הרצון להתחזק ולהתקדם. מצטרפת לכך תחושת התעלות בכל המעשים, בין אדם לחברו לפני הכל, ובין אדם למקום. רגיש יותר לאחרים, מתחשב יותר, מסייע יותר בכל המעגלים: הקרובים (הורים ומשפחה) והרחוקים (קהילה, עם ישראל, בני אדם) בפעילות של חסד. בין אדם למקום: שמירת שבת, שמירת לשון, שמירת נגיעה, שמירת עיניים. לשם כך צריך להעמיק בהבנת הנושאים הללו: מה ערך השבת, מה ערך הדיבור, מה ערך הזוגיות הבריאה. יש מקום להעצמת ההתחזקות בפעולות כמו הליכה לכותל, לקברי צדיקים וכד  בהצלחה!
שאלה: ברכת הכומל: אתמול נסענו ארבעה אנשים על כביש 6 במהירות של 140 קמ"ש בערך. באמצע הדרך התפוצץ לנו הגלגל. (החלפנו אותו והגענו בדרך חזרה לא יותר מ 80 קמ"ש) האם צריך לברך על כך הגומל? משום שיכולנו להתנפל בקלות - הפיצוץ של הגלגל היה בבגלגל השמאלי הקדמי.
תשובה: כן
שאלה: שבת: לגבי שמירת השבת האם מותר לבן אדם ששומר שבת לאכול אוכל מהמקרר שבו הנורה דולקת? ואי אפשר לכבות אותה, האוכל הוצא על ידי יהודי שאינו שומר שבת.
תשובה: אם זה לא נעשה במזיד עבורו אז מותר.
שאלה: חקיקת חוקים: הרב, כידוע אנו מקשיבים לדברי חכמים בגלל שכתוב בתורה "ועשית ככל אשר יורוך", האם דין זה חל גם על מנהיגי דור שאינם דתיים? כגון חוקים לתיקון החברה? מראש ושבת
תשובה: אם אפשר דוגמה. אני לא בטוח שהבנתי את השאלה
שאלה: בירור כשרות: שבוע טוב ברצוני לברר מהי רמת הכשרות של עופות מתוצרת "עוף טוב" וכן של "טל יסכה" - אור יהודה. כמו כן יש לי בבית מוצרים בהכשר בד"צ "אורות אליהו" האם מותר לי להשתמש בהם או שעלי להיפטר מהם בדרך אחרת. בכבוד רב צבי
תשובה: מצ"ב רשימת המומלצים שלנו: ומצ"ב תשובה לגבי אורות אליהו
שאלה: אכילת בשר אחר ר  ח אב: אם נשאר בשר מסעודת שבת האם מותר לאכול את הבשר אחרי ראש חודש אב?
תשובה: ציטוט מתוך קיצור ש"ע ילקוט יוסף י בשר שנשאר מסעודות שבת חזון, או סעודות ראש חודש אב, יש אומרים שמותר לאוכלו לאחר מכן. ויש אוסרים. ואין למחות במקילים שיש להם על מה שיסמוכו, שמעיקר הדין בשר זה מותר באכילה אף לגדולים, דהואיל ואשתרי אשתרי. ובפרט אם אוכל את שיורי הבשר בסעודה רביעית, והוא רגיל לאכול בשר בסעודה רביעית. ובלבד שלא יערים לבשל יותר מדי לשבת בכונה להותיר לצורך החול. יביע אומר חלק ג  חושן משפט סימן ז. וחלק י  חאו"ח סימן מ. ובהערות לרב פעלים סימן ו. ובהליכות עולם חלק ב  עמוד קמו.
שאלה: כביסה 9 הימים: כבוד הרב, האם מותר לכבס מפות שולחן בתשעת הימים לפי מנהג אשכנזים? ושבוע טוב. לאה
תשובה: אסור.
שאלה: למה אורכה של שבת היא 25 שעות ויממה רק 24: כבוד הרב אשמח לדעת, למה אורכה של שבת היא 25 שעות, כאשר אורכה של יממה היא רק 24 מראש והמשך יום טוב
תשובה: כיוון שבין השמשות הוא ספק יום ספק לילה וזה ספק מהתורה אז הולכים לחומרא בשני המקרים.
שאלה: התחלת שיעורי נהיגה בתשעת הימים: רציתי לדעת האם מותר לי להתחיל ללמוד שיעורי נהיגה בתשעת הימים הקודמים לתשעה באב?
תשובה: מותר
שאלה: הפיכת אדמה בשמיטה: יש לי בבית גינה שרובה אדמה לא שתולה וכל האדמה קשה ודחוסה אחרי שנת השמיטה אני מעוניין לשתול את הגינה האם מותר להפוך את האדמה כדי שתתאוורר ולא יצמחו עוד עשבים בנוסף על מה שיש? ולילה טוב
תשובה: אסור
שאלה: הפיכת אדמה בשמיטה: יש לי בבית גינה שרובה אדמה לא שתולה וכל האדמה קשה ודחוסה אחרי שנת השמיטה אני מעוניין לשתול את הגינה האם מותר להפוך את האדמה כדי שתתאוורר ולא יצמחו עוד עשבים בנוסף על מה שיש? ולילה טוב
תשובה: אסור!
שאלה: קניית פלאפון בתשעת הימים: הפלאפון שלי התקלקל. האם מותר לי לקנות פלאפון בימים ה אלו של תשעת הימים.?
תשובה: מותר. עדיף לנסות לשאול משומש ממישהו אפילו שאינו חכם.ולקנות רק אחרי "תשעה באב"
שאלה: הבאת ילדים: נכון שצריך להיות תמים עם השם יתברך, אבל רציתי בבקשה לשאול: אם יש כמה רבנים שאומרים לי אותו דבר כמה ילדים יהיו לי בעתיד, האם זה משהו סופי? או שניתן לשנות את זה? ואיך?
תשובה: א. צריך לבדוק אם הם באמת רבנים לדעתי לא. למיטב זכרוני אין נביאים בימינו. ב. בקיצור זה סתם שטויות אין להם שופ השפעה על העניין הכל תלוי בך ברעייתך ובקב"ה. שלושה שותפים באדם ולא יותר.
שאלה: תשעת הימים: אני משתתפת בחוג ריקוד (שהת עליו כבר שולם) האם מותר ללכת אליו בתשעת הימים? (הריקוד מלווה בשירים) ויום טוב
תשובה: אסור
שאלה: רפואה: לפני בערך חודש, התחיל לכאוב לי הגב, מבדיקות באינטרנט היה רשום שזה קשור למחלה קשה, ומאוד נלחצתי, לאחר צילום ופגישה עם רופאה, הבעיה נפתרה, הא אני צריך להגיד איזו תפילת כגון הגומל, ואם כן איזו? ושבוע טוב
תשובה: ברכת הגומל אומרים אחרי הצלה ממציאות ממשית ולא מדאגות שבלב. אתה יכול להודות לד  בדרך אישית: לתת צדקה, לומר תהלים, לגמול חסדים (להתנדב לטובת אחרים) ללמוד (ללכת לשיעורים) להקפיד יותר בתפילות ובמצוות שונות. תבורך.
שאלה: זוגיות: הרב. אני נמצא בתיחלתו של קשר רציני. הקשר ממש טוב באמת יש חיבור מדהים ב"ה. אבל יש רק בעיה אחת, הרמה הדתית שלה הרבה יותר נמוכה משלי וזה ממש מפריע לי. אבל מצד שני כל השאר ממש טוב ואני פוחד לשלול את הקשר הזה בגלל פערים דתיים. אשמח לעצה,
תשובה: ב"ה, אשמח ליעץ בפלפון 0527710491 דני ארגמן
שאלה: צום תשעה באב: אני בשבוע 20, הריון שני ב ה, הריון תקין ב ה. שאלתי לגבי צום תשעה באב, האם עליי לצום את הצום? האם ישנה הקלה כלשהי לגבי זה שמדובר בצום דחוי? במידה ואין הקלה, ועליי לצום, במידה וארגיש חולשה האם מותר לשתות? אם כן, איזה כמות? האם ניתן לשתות מים עם לימון בכדי להקל על החולשה.? אודה להתייחסות.
תשובה: אין לקבל החלטה לצום בלי להתייעץ עם רופא. יש מקום להקל בתשעה באב נדחה, עייני בקישור להלן דעות רבנים להקל: תעבירי את הצום בתנאים הגופניים הכי קלים - בלי מאמצים ובחדר ממוזג.
שאלה: קניות בתשעת הימים: קרוב משפחה החל לסבול מבעיות גב. הוא לא מצליח לישון במיטתו, וקרוב לוודאי שזקוק למזרן אחר. האם מותר לרכוש מזרן חדש בתשעת הימים? האם צריך לחכות עד אחרי ט באב?
תשובה: צריך ללכת לבירור רפואי ולפעול לפי המלצת הרופא. כאבי גב מחייבים בדיקות שונות. אם ההמלצה תהיה לקנות לצורך בריאותו, יש לראות בכך חלק מטיפול רפואי, ודאי חייבים לקנות.
שאלה: התייאשתי: לכבוד הרב, אני מתקרב לגיל 30 ונמאס לי להמשיך ולחפש זיווג. ניסיתי וניסיתי וניסיתי ודחו אותי ודחו אותי ודחו אותי, ובאמת שעל סיבות שטותיות. הרבה אמרו לי שיש אופי טוב, אבל "אין חיבור", (מה אני אינטרנט??). בכל מקרה, זהו! נמאס לי. די לבזבז זמן, די לציפייה. התחלתי להפנים את זה שאשאר רווק עד 120 ולמרות שזה קשה אני אחיה עם זה. באופי שלי אני אדם שמסוגל איכשהו לחיות לבד, כי הרי הקב"ה לא נותן לאדם ניסיון שלא יוכל לעמוד בו. אין לי ייסורי מצפון שלא ניסיתי מספיק, אף אחד לא יוכל לבוא אליי בטענות כאלה ואחרות אחרי 120 שלא התחתנתי, כי הרי בעולם האמת יידעו את האמת, ואני יודע מה האמת בנושא הזה לפחות. חשוב לי להבהיר, שהמצב הזה כן מבאס אותי, אבל יש לי אמונה שלמה בבורא עולם שיודע מה טוב לי, ויכול להיות שלי הכי טוב להיות רווק. יכול להיות שלי לא מתאים להקים משפחה, ואני אתמודד עם זה. הבעיה היחידה היא הצער של המשפחה. אני כמובן לא שיתפתי אותם בכל זה אבל הם כן מייחלים ליום שבו זה יקרה (הם יכולים להמשיך לחכות.). אני בן יחיד ויש לי רק אחיות, ואני כביכול היחיד שאמור להמשיך את המשפחה, אבל לצערי זה לא הולך לקרות איך שהמצב נראה כרגע. אני מנסה לשדר להם שטוב לי ככה, כדי שלפחות יחשבו שטוב לי, ולא יהיה להם צער כפול. שאלתי היא, האם באמת יכול להיות מצב שיש אדם שאמור להיות לבד? האם יכול להיות מצב שבגלגול הקודם כל כך פגעתי באשתי שחזרתי בגלגול כדי לתקן את זה ולכן אני נשאר לבד כדי לא לחטוא שוב? אשמח לתגובה כלשהי בנושא. רבה.
תשובה: האם אוזניך קשובות לשמוע גם צליל אחר? צליל שאינו אדיש לכאב ולייאוש שמצטרפים כל פעם שיש דחייה נוספת, ואף על פי כן מנגנים מנגינה אחרת לגמרי? אם אוזניך קשובות - אשמיע אותה. יש מושג של "חיבור" - לא רק במשמעות של האינטרנט, אלא גם במשמעות של בני אדם. וחיבור נוצר כאשר כל אחד קשוב לשני, מפנה חלל בתוך עצמו גם כדי שהשני יוכל להיכנס בתוכו, מנסה למצוא את הנתיב למה שמרצה את בן זוגו, ועוד ועוד. וכל פעם שפגישה מסתיימת במפח נפש - בד בבד עם הכאב הגדול, ניתן לראות בכך גם עוד שיעור למה שצריך להיות ויכול להיות ואפשר שיהיה. ואין כל סיבה להסיק בגיל שלושים שתישאר רווק. להפך. ויש עוד נשים רבות בנות גילך שאפשר שאתם מתאימים. רק צריך למצוא אותן, ולהמציא את עצמך אליהן. לא בגלל המשפחה, אלא בשל "לא טוב היות האדם לבדו". אתה לא מקים את ביתך כדי לרצות את משפחתך - הוריך או אחיותיך. אדם מקים משפחה כי בראש ובראשונה זה טוב לו לעשות כך. ועל כן, במקום להיכנס לתורת הגלגולים או לניסיון לקבוע מה הקב"ה מביא עליך או כל תיאוריה אחרת - לצעוד בדרך אחרת כנאמר לעיל, ולהיות מתאים יותר ובשל יותר לקשר מחובר בין בני אדם, ואפשר שייפתחו בפניך שערי אהבה ואחווה ו ורעות. זו המנגינה הנראית לי מכוונת יותר להביא לאור גדול יותר בחייך. והרבה שמחה
שאלה: חברה עם תלות ריגשית: אני גרה בירושלים, לומדת באולפנא בכיתה ט ובסניף אריאל בשכונה שלנו (סניף ניפרד). יש לי חברה שאיתי בשבט (לא מאוד טובה) שמאוד כועסת על ההורים שלה מכל מיני סיבות. בשנה שעברה היה לנו מדריכות שכל השבט אהב והיה לנו קשר מאוד טוב איתם, אותה חברה פיתחה תלות מאוד קשה באחת המדריכות (לקח זמן עד שהמדריכה גילתה את זה) כשהמדריכה גילתה את זה (זה היה בסוף ההדרכה שלהם) היא החליטה שהכי טוב זה שהיא תנתק קשר לגמרי עם חברה שלי (לא לדבר איתה יותר, לעבור מדרכה שהם ניפגשות, שום הודעה בקיצוק שום קשר.) חברה שלי היתגברה על זה במידה מסוימת וזה חזר לה בתקופות השנה אבל לא כמו שהיה אז. עכשו היא דיברה איתי והיא אמרה שחזר לה התלות ובגדול ושהיא מרגישה שלנתק קשר זה לא יעזור בכלל (חשוב להדגיש שהמדריכה כבר עזבה ושהיא גרה בשכונה אחרת אז היא לא ניפגשת איתה כ כ רק פעמים מעטות) והיא התחילה להגיד שזה לא אשמתה והכל בגלל ההורים שלה, ובגלל האולפנא שהיא לומדת בה והיא לא רצתה ללמוד שם, אבל היא לא היתקבלה למקום שהיא רצתה והמשפחה שלה ושהיא בטוח לא תצא מיזה וגם אם כן זה יחזור מהר מאוד, הצעתי שתיפנה ליעוץ מיקצועי אבל זה לא אופציה אצלה. מה להגיד לה לעשות? על האפשרות לשאול ועל האתר שעוזר לי מאוד במלא שאלות!
תשובה: לחברה היקרה וכל הכבוד על הדאגה והאכפתיות! אני מבינה שמאוד קשה לחברה שלך, דברים לא מסתדרים כמו שהיא היתה רוצה, היא מאוכזבת מההורים שלה ומהמקום בו היא לומדת ומאוד מובן הצורך שיהיה מישהו שתוכל לצפות ממנו לקשר חם ואוהב כמו ההמדריכה שלך. ממה שאת כותבת נרא שקשר רציף ואינטנסיבי כמו שהיה לה בעבר כבר לא רלבנטי (כי המדריכה כבר גרה במקום אחר וכו), כך שגם לו יצויר שזה היה לה טוב לשמור על קשר עם אותה מדריכה זה כבר לא מעשי. זה באמת קשה ומתסכל. אבל!!! זה בדיוק מה שהקב"ה רוצה בשבילה! אנחנו לא מבינים למה ואיך, אבל אנחנו יודעים שלכל אחד הקב"ה מכין את המסלול שמתאים לו במיוחד בשבילו, ושעם המסלול הזה הוא יוכל להוציא מעצמו כוחות שלא היו יוצאים בדרך אחרת. והאולפנה שהיא נמצאת בה, והמשפחה שלה, הם כנראה בדיוק מה שהיא צריכה בשביל להתמודד. הקב"ה רוצה שנצליח ללכת בשביל שהוא מכין לנו, ולכן הוא שולח לנו כל מינ ידרכים לסייע, זה יכול להיות אנשים שיעזרו לנו לצעוד בדרך (כמו חברות, מדריכות, מורות, הורים), או כל מיני כוחות שיש לנו ושיעזרו לנו בדרך הזו (כשרון מיוחד בתחום מסוים שיאפשר לנו להתגבר על הקושי, תחמים מסוימים שאנחנו יכולים להיות פעיליםם בהם שיעזרו וכו), תמסרי לאותה חברה שתנסה למצוא מה הדרכים שהקב"ה שלח לה כדי לעבור בהצלחה את השביל שלה, יכול להיות שזה דרך שיחה על מישהו מקצועי, ויכול להיות שזה בדרך אחרת. אבל ברור ובטוח שהמקום שהיא נמצאת בו הוא לא באשמת אף אחד, אלא חלק מהתוכנית של הקב"ה, ולה נשאר להמשיך ללכת בדרך ולבחר לצמוח ולהתקדם. בהצלחה רבה! אם משהו לא ברור או שאת רוצה להמשיך לשאול את מוזמנת לפנות אלי למייל, נעמה tepernaama gmail.com
שאלה: יחסי אישות בזמן הריון: האם מותר לקיים יחסי אישות שהאישה בשבוע ה9 להריונה או שדבר זה נחשב לזרע לבטלה?
תשובה: וברכת ד  מותר, כל יחסי אישות שהם על פי דרך הטבע, אין בהם זרע לבטלה, כשם שזקן וזקנה חיים יחסי אישות כן גם מעוברות, ובלבד שהדבר טוב לאיש לאישה ולעובר. בברכת התורה והארץ יהודה הלוי עמיחי
שאלה: בהלכות שבת: האם מותר לסחוט מבון ספוג מים בשבת?
תשובה: וברכת ד  אם יוצא ממש מים אסור לעשות כן בשבת. בברכת התורה והארץ יהודה הלוי עמיחי
שאלה: מה לעשות עם החמות?: לכולם, רציתי לשאול, יש לי חמות שכבר 8 שנים כל שבת שאנו נוסעים אליה צועקת על בעלה והורסת את האוירה בשבתות. ניסיתי לדבר איתה, היא התנצלה וכעבור חודש שוב חזרה לצעוק. לפסיכולוג היא לא מוכנה ללכת. דברתי עם אשתי שנעשה הפסקה בנסיעות ל-3חודשים, אבל היא לא מוכנה. מה לעשות???
תשובה: וברכת ד  אני מעריך את מסירות הנפש שלך במשך 8 שנים, לא כל אחד היה מסוגל לעמוד בנסיון כזה, ובטוחני ששכרך גדול מהשמים. אני מבין מאד את אשתך וכל אשר תאמר אליך שמע בקולה, מכיוון שהנושא כנראה רגיש מאד, על כן בדברים אלו צריך לפעול בשתוף פעולה מוחלט, ועדיף לשמוע בקול האשה שבינה יתרה ניתנה בה. כידוע הגמ  מביאה שדין כבוד אב ואם קשה במיוחד, עד כדי כך שאפילו אם האמא זורקת את הארנק שבו כל הכסף לים אין לפגוע בה, ועל כן דברי אשתך תואמים את לשון התלמוד וההלכה. עוד יש להוסיף שקשה מאד לחנך מבוגרים ובייחוד בציור שציירת במכתבך. יתן לכם הקב"ה כוחות נפש לעבור את התקופות הקשות מרוב שמחה יהודה הלוי עמיחי מכון התורה והארץ
שאלה: תשעת הימים: קניתי לפני שבוע תיק צד ליציאות, ועדיין לא הלכתי איתו האם מותר לחדש אותו השבוע? ויום טוב
תשובה: ולמה לא יהיה נכון לחכות עד אחרי תשעה באב, גם אם יש אפשרות הלכתית לחדש אותו השבוע?
שאלה: הלכות שבת בשטח-הכנה לסיירים: בעוד כשבועיים אני יוצאת עם החניכים למחנה סיירים של בני עקיבא. המחנה כולל שבת בשטח. אני יודעת ששבת כזו היא אחרת מבחנה הלכתית והיתי רוצה להכין לחניכים שלי ספרון הלכות כדי שנוכל להעביר שבת כהלכתה גם בשטח. אני אשמח אם תוכלו להסביר לי על בעיות שיכולות לצוץ משבת כזאת. (בענין פלטה וחימום-יש חשמל ולזה הרכזים דואגים.) הבעיות שצצו לי בראש הן נטילת ידים(השקיה), טלטול.אם ישנן עוד בעיות ותוכלו לעזור לי עם אלו שהעליתי אני אשמח מאוד! מראש :)
תשובה: וברכת ד  יישר כח על ההכנה בכל התחומים המעשיים והרוחניים. הדברים להלן הם מעבר למה שנכתב במכתב. כדאי מאד להסביר דיני ערוב ורשויות (רשות היחיד, רבים, כרמלית, מקום פטור). כדאי לעשות אולי ערוב תחומין כדי שאפשר יהיה לצאת מהמחנה כ- 2 קילומטר. כדאי להסביר דיני קושר ומתיר בשבת (אהלים). באופן כללי כדאי לכתוב על פתחי אהלים וכוונם כמו כן כדאי לדבר על רעש ושקט במחנה, על יחס בין אדם לחברו התחשבות בשעות השינה, לדעתי יש חשיבות רבה לפתח את הנושאים שבין אדם לחברו. עלו והצליחו בברכת התורה והארץ יהודה הלוי עמיחי
שאלה: האם השוקולד כשר?: ברצוני לשאול, האם השוקולד: Milka Triolade, תוצרת אוסטריה כשר? ושבוע טוב, ליאור
תשובה: יש עשרות רבות של מוצרים כאלו בלי הכשר. הסיכוי להגיע לחקר האמת לגבי מצב הכשרות שלו הוא קשה מאד. לכן אם אין עליו הכשר, אין לאכלו. וגם אם יש עליו הכשר כדאי מאד מאד האם זה גוף מוסמך ומה רמת הכשרות שלו
שאלה: כשרות בדצ אורות אליהו: ראיתי את הפרסום של הרב שמואל אליהו לגבי בדץ אורות אליהו שם הוא אמר שהחל מר"ח אב המשך שימוש בשמו של הרב אליהו עשוי אפילו להוות הטעיית ציבור. וגם ראיתי את ההתייחסות של ארגון כושרות באתר שלהם, לפיה רק מראש חודש אב יש בעייתיות בכשרות. אשמח להבין לפי דברי הרב שמואל אליהו נראה שמעולם לא היה קשר בין הבדץ לבין הרב, מדוע אם כן לא עולה חשש חמור לגבי הכשרות שהייתה לבשר ולעופות עד חודש אב? מדוע ממשיכים למכור את העופות ברמי לוי מהדרין גם היום? האם אין חשש לגבי כשרות העופות? יכול להיות שצריך להפנות את השאלה לרבני כושרות ועמכם הסליחה.
תשובה: וברכת ד  א. יש להפנות את השאלה לכושרות. ב. כל מה שנקנה עד היום אין כל בעיה הלכתית, הדיון האם לקנות מעתה ואילך מכך נראה שיש להמנע. בברכת התורה והארץ יהודה הלוי עמיחי
שאלה: ירקות קפואים סנפרוסט: לאחרונה חברת סנפרוסט משווקת ברוקולי וכרובית בהכשר של בד"צים עם כתובת שיש בדיקות של מכון התורה והארץ. האם ירקות אלה מומלצים על ידיכם?
תשובה: מצ"ב הסבר בנושא
שאלה: הכנת מתנה בתשעת הימים: לכבוד הרב, האם מותר בתשעת הימים להכין ספר תמונות לבעלי לקראת שחרורו? מה שאני אמורה לעשות זה לאסוף את התמונות, לסדר אותן באלבום דרך האינטרנט ואז לשלוח את האלבום דרך האינטרנט לחברה שמדפיסה את האלבומים. התחלתי לעשות את זה לפני שבוע ולא הספקתי לסיים. אספתי רק את התמונות ושם עצרתי. אנחנו נצא לחופש יום אחרי תשעה באב ואז עוברים דירה ולא יהיה לי זמן אחר לעשות זאת (אולי רק אח"כ אבל אז הוא יהיה בבית ויהיה קצת יותר קשה לסדר את הכל בנוכחותו). זו בעיה מלכתחילה?
תשובה: אני לא רואה סיבה לאסור את העריכה ומשלוח החומר לבית הדפוס. אולי יש מקום לבקש שההדפסה תהיה אחרי תשעה באב.
שאלה: לבישת בגד חדש:. קניתי מכנס שבוע שעבר האם מותר לי ללבוש אותו היום? (הבנתי שאין השבוע שחל בו תשעה האב השנה. )
תשובה: יש בנושא זה הבדלים בין עדות שונות ובין מנהגים שונים. אם אלו מכנסיים יומיומיים לשימוש חולין - אפשר ללבוש. אם משהו מיוחד לאירועים - ראוי להימנע.
שאלה: ,כביסה בתשעת הימים: סנדלי מדיפות ריח רע. האם מותר לכבס אותם בתשעת הימים?
תשובה: אם אלה הסנדלים שנועלים והם מדיפים ריח רע - מותר.
שאלה: בשר בתשעה באב: בס ד האם גם לילדים אסור לאכול בשר בתשאה באב? יש לציין שהילדים קטנים. בגילאי: שנה ושמונה חודשים, שלוש וחמש מראש שבוע טוב ובשורות טובות
תשובה: בשל העובדה שעוד לא הגיעו לגיל חינוך, ובשל העובדה שאין מדובר באכילת איסור ח"ו אלא במנהג אבלות - אין חובה למנוע מהם בשר.
שאלה: נדרים: לכבוד הרב. אם אני אומר היום אני אלך למרכז המסחרי, מחר אני אעשה X או Y וכדומה ואני לא אומר בלי נדר. זה מחייב אותי? קראתי את מה שכתבת בסופ"ש אולם זה לא ענה לי על השאלה.
תשובה: אין לזה כל קשר להלכות נדרים. זה אינו נדר כי לא התכוונת לנדור, וגם לא אמרת את הדברים בלשון נדר. מותר לאדם לומר את תוכניותיו ולאחר מכן לשנות אותן. וחיזוק
שאלה: חומרי גלם: על המידע שבאתר! תענוג. רציתי לשאול מדוע אינכם כותבים רשימת מומלצים לחומרי גלם מלבד חומרי הגלם שפירסמתם ב"מומלצים"? יש עוד מאות סוגי חןמרי גלם שאליהם לא התייחסתם במומלצים (תבלינים, שמנים, שוקולד, אורז וכו וכו )
תשובה: להערכתנו לא ניתן לפרט את מאות המוצרים שיש בשוק. ולכן הם כלולים בחומרי גלם הכליים.
שאלה: שמירת שבת באנטרקטיקה: שרלו, עונות השנה באזורי הקטבים בשל מיקומם של הקטבים בקצותיו של כדור הארץ, קיימת בהם חלוקה לשתי עונות בלבד, הקיץ והחורף. במשך כל חודשי הקיץ יש רק אור יממות שלמות והשמש לא שוקעת, ואילו במשך כל חודשי החורף אין אור בכלל יממות שלמות והשמש לא זורחת. משום שאני מתכנן טיול באזורים שם, ופרק הזמן שם יהיה גדול משבוע, אצטרך לשמור שבת, איך אוכל לדעת שיצאה שבת אם השמש לא תזרח חודשים שלמים? אליקים
תשובה: הנושא סבוך מאוד. בנושא זה עסקו רבנים רבים, והציעו הצעות שונות. אני נוטה לדברי ה"דברי יציב" שבמקומות כאלה   יש לנהוג שבת לפי השבת בארץ ישראל.